PATVIRTINTA

Skuodo Bartuvos progimnazijos direktoriaus 2015 m. kovo 20 d.

įsakymu Nr. V1-23

**TARNYBINIŲ MOBILIŲJŲ TELEFONŲ NAUDOJIMO SKUODO BARTUVOS PROGIMNAZIJOJE TVARKOS APRAŠAS**

**I. BENDROSIOS NUOSTATOS**

1. Tarnybinių mobiliųjų telefonų naudojimo Skuodo Bartuvos progimnazijoje tvarkos aprašas (toliau tekste – aprašas) parengtas vadovaujantis Lietuvos Respublikos vietos savivaldos įstatymu (Žin., 1994, Nr. 55-1049; 2008, Nr. 113-4290).

2. Aprašas reglamentuoja tarnybinių mobiliųjų telefonų naudojimo biudžetinėse įstaigose tvarką ir sąlygas, mobiliųjų telefonų naudotojus ir jų atsakomybę.

3. Tarnybiniai mobilieji telefonai Skuodo Bartuvos progimnazijoje gali būti naudojami tik pagal šio aprašo nuostatas.

**II. TARNYBINIŲ MOBILIŲJŲ TELEFONŲ NAUDOJIMO SĄLYGOS**

4. Skuodo Bartuvos progimnazijos direktorius (toliau tekste – Direktorius) įsakymu patvirtina pareigų, kurias einant įstaigoje suteikiama teisė naudotis tarnybiniais mobiliaisiais telefonais, sąrašą, nustato maksimalų naudojamų mobiliųjų telefonų skaičių.

5. Lėšų, skiriamų progimnazijos tarnybinio mobiliojo ryšio sąskaitoms apmokėti per mėnesį limitą nustato progimnazijos direktorius (už direktoriaus naudojamą tarnybinį mobilųjį telefoną mokama ne daugiau kaip 15 eurų per mėnesį).

6. Už darbuotojo atostogų laikotarpį nustatomas limitas, kuris prilyginamas abonentinio mokesčio sumai.

7. Lėšų, skiriamų sąskaitoms apmokėti per metus (atsižvelgiant į atostogų laikotarpį), limitas apskaičiuojamas taip: nustatytas lėšų limitas, skiriamas tarnybinio mobiliojo ryšio sąskaitoms apmokėti per mėnesį, padauginamas iš dešimties ir pridedamas nustatytas lėšų limitas už atostogų laikotarpį (apvalinant eurais).

8. Mobiliojo ryšio sąskaitos suma, viršijanti nustatytą limitą, išskaičiuojama iš darbuotojo darbo užmokesčio ir nesant rašytinio darbuotojo sutikimo.

9. Esant tarnybiniam būtinumui, darbuotojui pateikus motyvuotą prašymą, direktoriaus įsakymu limitas gali būti padidintas (sumažintas).

**III. TARNYBINIŲ MOBILIŲJŲ TELEFONŲ NAUDOTOJŲ PAREIGOS IR ATSAKOMYBĖ**

10. Tarnybinio mobiliojo telefono naudotojas (toliau tekste – naudotojas) tarnybiniu mobiliuoju telefonu gali naudotis tik vykdydamas savo tiesiogines pareigas.

11. Mobiliojo ryšio sąskaitos sumą, viršijančią nustatytą limitą, tarnybiniu telefonu besinaudojantis asmuo atlygina iš savo lėšų (išskaičiuojama iš asmens darbo užmokesčio).

12. Naudotojui neatlyginus nustatyto limito viršytos sumos, kai viršijanti suma susidaro už šešis mėnesius, ji išieškoma teisės aktų nustatyta tvarka, galimybė naudotis tarnybiniu mobiliuoju telefonu panaikinama.

13. Naudotojas ar darbuotojas, kuriam patikėtas tarnybinis mobilusis telefonas, turi laikytis telefono priežiūros, aptarnavimo bei saugos reikalavimų.

14. Atsiradus bet kokioms problemoms ar neaiškumams, susijusiems su mobiliojo telefono technine būkle, garantiniu aptarnavimu ar mobiliojo ryšio paslaugų teikimu, taip pat norint gauti telefono pokalbių išklotinę, būtina kreiptis į mobiliojo ryšio operatorių.

15. Naudotojas už padarytą žalą, kuri atsirado dėl netinkamo naudojimosi mobiliuoju telefonu, atlygina Lietuvos Respublikos įstatymų nustatyta tvarka.

16. Tarnybinio mobiliojo telefono naudotojas, atleistas iš pareigų ar perkeltas į kitas pareigas, atleidimo ar perkėlimo dieną grąžina mobilųjį telefoną jį išdavusiam asmeniui.

**IV. BAIGIAMOSIOS NUOSTATOS**

17. Tvarkos aprašas gali būti keičiamas ar pripažįstamas netekęs galios progimnazijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_